মুসলামানদের বিরুদ্ধে আজকের বড় নাশকতাটি কাফের বা পৌত্তলিকদের সৃষ্ট নয়। ইহুদী বা খৃষ্টানদেরও নয়। বরং সেটি জাতিয়তাবাদীদের। বিগত একশত বছরে এ মতবাদের অনুসারীরা মুসলমানদের যে ভয়ানক ক্ষতিটি করেছে তা বিগত হাজার বছরে অন্য কোন মতবাদ বা ধর্মের অনুসারিরা করতে পারিনি। মুসলিম বিশ্ব আজ খণ্ডিত, পরাজিত এবং অপমানিত এদের কারণে। জাতিয়তাবাদ শুধু ভাষাভিত্তিক ভৌগলিক বিভক্তি নিয়ে খুশি নয়, বরং ধাবিত করছে ইসলাম-পূর্ব জাহেলী ট্রাইবালিজমের দিকে। এক অখণ্ড আরব ভূ-খণ্ড আজ ২২ টুকরায় বিভক্ত মূলত এসব ট্রাইবালদের কারণে। মুসলমানগণ যে আজ কতটা পথভ্রষ্ট ও নিজঘরের শত্রু -এ হল তার নজির। নামে মুসলমান হওয়া সত্ত্বেও এরাই মুসলামনদের চিহ্নিত ঘোরতর শত্রুদের পরম বন্ধুতে পরিনত হয়েছে। মার্কিন, ভারতীয় ও ইসরাইলী সাম্রাজ্যবাদীরা তো মুসলিম বিশ্বে প্রভুত্ব করছে এরূপ জাতিয়তাবাদী ট্রাইবালদের কাঁধে বন্দুক রেখেই। নিছক ভিন্ন ভাষা হ্ওয়ার কারণে অন্য মুসলমান ভাইয়ের প্রাণনাশ ও তার সম্পদ লুণ্ঠনের ন্যায় জঘন্য হারাম কাজটি জাতিয়তাবাদীরা জায়েজ ও উৎসবযোগ্য রাজনীতিতে পরিনত করেছে।